b'\n_START_ARTICLE_\nBerkeley DB\n_START_PARAGRAPH_\nBerkeley DB (BDB) er et h\xc3\xb8yytelses integrert databasebibliotek med bindinger til C, C++, Java, Perl, Python, Tcl, Smalltalk mfl. BDB lagrer vilk\xc3\xa5rlige n\xc3\xb8kkel/data-par som byte-tabeller, og st\xc3\xb8tter flere dataverdier mot samme n\xc3\xb8kkel. BDB kan h\xc3\xa5ndtere tusenvis av samtidige tilkoblinger som manipulerer databasen. Den har en begrensning oppad p\xc3\xa5 databaser p\xc3\xa5 256 terabyte, og kan kj\xc3\xb8re p\xc3\xa5 et vidt spekter av plattformer, inkludert de fleste UNIX-lignende systemer, Microsoft Windows samt sanntids operativsystemer._NEWLINE_Berkeley DB ble i utgangspunktet utviklet ved U.C. Berkeley. Sleepycat Software ble etter hvert stiftet for \xc3\xa5 videreutvikle BDB. Sleepycat ble igjen oppkj\xc3\xb8pt av Oracle i februar 2006. BDB har p\xc3\xa5 grunn av sin \xc3\xa5pen kildekode-vennlige lisens samt solide kodebase, sett en utstrakt bruk i mange \xc3\xa5pen kildekode-baserte prosjekter._NEWLINE_Oracle lisensierer ogs\xc3\xa5 ut BDB under en kommersiell lisens for de som ikke \xc3\xb8nsker \xc3\xa5 v\xc3\xa6re bundet av de begrensningene Sleepycat Public License gir for kommersiell utnyttelse.'